במסגרת המחזור ה-17 של הליגה הלאומית תצא אשקלון מחר(שבת) למשחק חוץ באיצטדיון לויטה בכפר-סבא.
הפועל אשקלון יוצאת למשחק לאחר שבמחזור הקודם אירחה את נצרת עילית בבית ורק פנדל לא מוצדק שהאורחים קיבלו בהפתעה בדקה ה-94 מנע מאשקלון ניצחון שני ברציפות(אחרי שניצחה את בת-ים במחזור 15) ושלישי מתוך ארבעה משחקים.
השבוע, ביום שלישי, אשקלון אירחה את בבית את מכבי השקמה חן מליגה א' במסגרת סיבוב ז' בגביע המדינה, וניצחה אותה רק אחרי 120 דקות כשבריאן מן נגח את שער הניצחון בדקה ה-101.
אשקלון נמאת כרגע במקום ה-12 בטבלה כשמתחתיה אחווה עראבה, שהפסידה(1-0) לכפר-סבא בגביע המדינה השבוע. הפועל כפר-סבא מגיעה למשחק מהמקום ה-5 לאחר ירידה גדולה ביכולת הקבוצה.
המשחק יפתח בשעה 15:00 ויועבר בשידור חי בערוץ +5 live משעה 14:45.